विधिक साक्षरता शिविर में लोगों को दी सूचना के अधिकार की जानकारी
बद्दी | बद्दीतहसील के तहत ग्राम पंचायत ठाणा में विधिक साक्षरता शिविर का आयोजन किया गया। इसमें पवनजीत सिंह कंवर अतिरिक्त जिला एवं सत्र न्यायाधीश सोलन ने मुख्य रूप से शिरकत की। साथ में अधिवक्तागण अमर नाथ शर्मा, नरेश घई, विवेक कौशल एवं एडवोकेट संदीप कुमार सचदेवा ने कानून की जानकारी दी। अधिवक्ता अमर नाथ शर्मा ने सूचना का अधिकार के बारे में लोगों को विस्तृत रूप से बताया वहीं नरेश घई ने उपभोक्ता संरक्षण अधिनियम एवं अन्य कानूनी विषयों की जानकारी दी। विवेक कौशल ने वाहन दुर्घटना मुआवजा के बारे में लोगों को बताया एवं संदीप सचदेवा ने भरण पोषण के अधिकार के बारे में लोगों को जागरुक किया। अंत में न्यायाधीश पवनजीत सिंह कंवर ने मु कानूनी सहायता, लोक अदालत पंचायती राज पंचायतों द्वारा कानूनी मुकदमों के निपटारे बारे जानकारी दी। उन्होंने समाज की आज की परिस्थितियों को ध्यान में रखते हुए उपस्थित बुजुर्गों महिलाओं युवा पीढ़ी को जागरुक किया अंत में थाना पंचायत के प्रधान तरसेम लाल ने आए हुए सभी अतिथियों का धन्यवाद किया। इस अवसर पर एडवोकेट संदीव सचदेवा के अलावा पंचायत प्रधान तरसेम लाल, उपप्रधान देवराम, वार्ड पंच मीना देवी, विमला देवी, पाल मोहमद, बग्गो देवी, शकुंतला देवी, देशराज, रोशनी देवी, सरोज बाला, गुरभजन सिंह, रेखा देवी सुच्चाराम सहित कई गणमान्य लोग उपस्थित थे।
hin_Deva hin_Deva